Quan s’arturèc eth septentrion deth prumèr Cèu, que jamès coneishec gessuda ne còga, ne mès broma baisha qu’eth vel que sus eth passèc eth pecat, e qu’aquiu ensenhaue a cadun eth sòn déuer, coma eth septentrion mès baish l’ensenhe ath que dirigís eth timon entà arribar en pòrt, es vertadèrs personatges qu’anauen damb eth Falcon sagrat e es sèt candelèrs se virèren entath car, coma entath finau des sòns desirs; e un d’eri coma enviat deth Cèu, exclamèc tres còps cantant: “Veni, sponsa, de Liban,” e toti es auti cantèren madeish dempús d’eth.